Korisnici se potiču na to da šalju lične informacije, fotografije, da odgovaraju na pitanja o omiljenim filmovima, knjigama, muzici. Profili s pravim imenom i prezimenom te autentične informacije o pojedinim korisnicima razlozi su planetarne popularnosti Facebooka jer svi žele znati što više o svojim poznanicima i prijateljima.
Aplikacije
Glavna posebnost Facebooka su brojne aplikacije koje se mogu dodati u profile. Tako je moguće imati virtualne kućne ljubimce, slati virtualna pića, darove, zagrljaje i čestitke, igrati videoigre u Flashu, organizirati aukcije, rješavati psihološke testove i kvizove, dodavati omiljenu muziku, komunicirati putem privatnih poruka te još mnogo toga.

Kontrola privatnosti
Jedna od posebnosti Facebooka je mogućnost kontrole privatnosti svakog korisnika. Prema vlastitim željama korisnik može sakriti svoj profil i fotografije od nepoznatih ljudi. Unatoč tome, Facebook se tokom svog postojanja našao na meti brojnih kritičara upravo zbog problema privatnosti korisnika, ali također i zbog pitanja cenzure. Kritike dolaze i zbog toga što su informacije koje korisnici odaju o sebi korištene za marketinška istraživanja, interne istrage univerziteta i kompanija, pa čak i policije.

Unatoč kritikama, Facebook je danas najpopularniji servis za komunikaciju s rastućim brojem korisnika te je čak prozvan i "novim Internetom", a Mark Zuckerberg ima nadimak "novi Bill Gates". O vrijednosti Facebooka najbolje govori podatak da je Microsoft krajem 2007. godine platio 240 milijuna dolara za 1,6 % udjela u dionicama.
Chat

Chat (eng.: čavrljanje) je oblik komunikacije dva ili više korisnika putem računara i Interneta u realnom vremenu (real-time). Radi se o vrlo kratkim porukama koje korisnik vidi čim ih njegov sagovornik pošalje (obično pritiskujući tipku Enter).

U nekim chatovima postoje tzv. sobe u kojima istovremeno priča i do nekoliko desetaka (pa i stotina) korisnika. U nekima je razgovor ograničen na nekoliko sudionika, dok neki mogu kombinovati te dvije vrste. Za neke chatove ne treba ništa osim Web preglednika i Java Programskog jezika, dok su neki prerasli u zasebne računarske programe, od kojih su najpoznatiji Windows Live Messenger (bivši MSN Messenger), Skype, Yahoo! Messenger, ICQ, itd.

Vrste chatova

Chat sobe na web stranicama 

Na takvim chatovima korisnici se trebaju prvo registrovati i ostaviti neke svoje lične podatke i unijeti nadimak (nick) koji može, a i ne mora otkrivati njihov identitet, a tek onda ulaze u chat. Chat, za razliku od komunikacije e-mailom ili na forumima, omogućava kontakt s ostalim korisnicima chata u realnom vremenu. U nekim chat aplikacijama postoje sobe koje nose određenu temu (fakultet, muzika, sport...), pa korisnik može izabrati temu o kojoj bi želio razgovarati sa drugim sudionicima. Na takvim se chatovima nalaze administratori. Oni su obučene osobe za rad na chatu, te paze na korisnike, čuvaju mir i pružaju tehničku podršku.
Chat programi 

Chat programi su instant messaging programi tj. programi za brzo internetsko dopisivanje. Oni se pokreću na korisnikovom računaru, te se potom spajaju na mrežu. Postoje chat programi koji se pokreću na računaru i spajaju na mrežu u kojoj vlada ista podjela kao i kod portalskih chat soba, po temama. (npr. mIRC), postoje i Chat programi koji služe za privatne razgovore između dviju osoba (npr. MSN Messenger, Windows Live Messenger, Skype, ICQ, Jabber , Yahoo! Messenger itd.)

Ko koristi chat?
Chat aplikacije korištene su najčešće od strane tinejdžera do 18 godina starosti. Mnogi tinejdžeri na chat stranicama traže emocionalnu upotpunjenost. Posebno što im je privlačno je anonimnost koju internet pruža, a koju je nemoguće postići u nekoj drugoj vrsti komunikacije. Ova anonimnost oslobađa i potiče ljude na drugačiju komunikaciju nego što bi to činili u ličnim kontaktima, što znači da se svako može predstaviti kako želi i biti što želi. Ponekad se odrasli ljudi koji često nemaju prijateljske namjere mogu predstavljati kao djeca. To najčešće budu pedofili, koji se preko chata pokušavaju približiti djeci. Isto tako neke osobe koje nemaju dovoljno jaku osobnost, na chatu znaju predstavljati svoju izmišljenu osobnost (koja se njima sviđa) i zato je važno imati na umu da o online prijateljima znamo samo onoliko koliko su oni rekli o sebi. Međutim, chat koriste i poslovni ljudi za poslovnu komunikaciju. Chat je nekima ekonomski puno povoljnije sredstvo komunikacije od telefoniranja i puno brže od e-maila.

Posebne metode komuniciranja 

U chat aplikacijama razvile su se posebne metode komuniciranja kraticama radi postizanja što veće brzine izmjene poruka. Evo nekoliko često korištenih kratica i njihovih značenja:

· AFK - Away From Keyboard - Daleko od tastature (računara), ne mogu odgovoriti

· BTW - By The Way - Usput rečeno

· BRB - Be Right Back - Vraćam se odmah

· LOL - Laughing Out Loud - Glasno smijanje

· TIA - Thanks In Advance - Hvala unaprijed
· PLS - Please - Molim te

· SPAM - Stupid Persons' AdvertiseMent - Neželjene reklame u poruci

· WB - Welcome Back - Dobrodošao natrag

Uz kratice se koriste i različiti „smajlići“. Oni su male slike koje se koriste kako bi prikazale emociju ili trenutno osjećanje.

MSN

MSN je najbrzi način da se uspostavi komunikacija putem neta između dvije ili više osoba.Windows Messinger podržava dosta opcija kao i MSN messenger.Nakon instalacije, MSN Messingera zamjenjuje rad Windows Messingera.MSN Messinger podržava sve, messaging, intergraciju s office-om, glasovnu komunikaciju, dijeljenje kalendara, web kameru i durgo. Najbolja strana messengera je ta što je zabavan.Možete dodavati emotione (smiles), winkove (šaljive animacije), snimati kratke audio sekvence i drugo.Najbolja stvar kod MSN-a je mogućnost besplatnog telefoniranja, tj. besplatan prijenos glasa uživo putem interneta, po sistemu PC to PC, ali korisnik kojeg pozivate mora biti online. Sličan način komuniciranja je i kod nesto poznatijeg Skype-a.

Skype
Skype je poznati instant messaging program, tj. program za brzo internetsko dopisivanje. Preko njega je moguće komunicirati pisanim porukama, internetskim pozivima i telefonskim pozivima. Također, moguće je pokretati i video pozive. Skype pruža razmjenu podataka (datoteka), slanje kontakata, slanje novca na račun, mijenjanje izgleda prozora, mijenjanje slike za prikaz, mijenjanje zvukova i još mnogo toga. Neželjeni kontakti mogu biti izbrisani.

Skype omogućava dopisivanje i razgovaranje sa prijateljima širom svijeta. Nudi različite usluge kao što je:

· dopisivanje (chat), 

· razgovaranje, 

· video razgovori

· pozivi na fiksnu telefoniju

· slanje SMS

· preusmjeravanje poziva 

Za navedene usluge pored računara potrebna vam je tastatura, slušalice sa mikrofonom i web kamera koje su u današnje vrijeme prilično jeftine. 

IRC

IRC (Internet Relay Chat) predstavlja način komunikacije među ljudima iz cijelog svijeta u stvarnom vremenu. Postoje razne odvojene mreže IRC servera, tj. kompjuteri koji omogućavaju nekome da se spoji na IRC. Najveće svjetske mreže su EFNet, IRCNet, UnderNet, DALNet i NewNet. Valja napomenuti da su EFNet i IRCNet do nedavno bili jedna te ista mreža, koja se prije par godina razdvojila i prešla na međusobno sasvim različite verzije IRC servera

Privatnost na Internetu
Veoma važan element u komunikaciji putem Interneta je privatnost. Korisnici elektronske pošte trebaju voditi računa o mogućim zloupotrebama tog medija, te svoje važne poruke, ili lične podatke nebi trebali objavljivati tako da su svima dostupni. Također trebaju paziti na računarske viruse koji se najviše šire putem elektronske pošte. Prilikom pregledavanja stranica na Internetu, u pregledniku ostaju spremljene stranice koje su nedavno korištene, te bi korisnik na računaru trebao voditi računa da ih redovno, nakon pregledavanja, obriše kako te stranice i podatke nebi mogle doznati druge osobe koje se koriste tim računarom. 

Zaključak

Iz maturskog rada može se izvući nekoliko zaključaka o Internetu uopšte, kao i komunikaciji preko njega. Gotovo da više nije potrebno objašnjavati u koje sve pore života se uvukao internet.U svijetu je to sada već zreo medij koje kompanije koriste da bi došle do zarade, novih kupaca, da bi prodali svoju robu i sl. Korisnici ga koriste da dođu do informacija ili besplatnih usluga, da kupe neku robu, a da pritom ne izađu iz stana. Jednostavno, internet je postao poseban svijet. Na drugoj strani, kada je komunikacija u pitanju možemo reći da je prije svega elektronska pošta, kao način komuniciranja, davno višestruko premašila obim klasične pošte. Jeftinija je, znatno brža i direktnija. Kao njena nadogradnja je chat-razgovor u realnom vremenu s bilo kim, ma gdje se nalazio na Plavoj planeti. Bitno je samo da ima priključak na Net. Svi gore navedeni programi koji se koriste za komunikaciju imaju važnost sami po sebi te pomažu korisnicima da lakše stupe u kontakt sa svojim poslovnim partnerima, kolegama i najmilijima. 

Pored ovoga razvijen je i poseban žargon koji se koristi u komuniciranju, znakovi koji označavaju osjećanja, zvukovi i sl... Ako ste slučajno tradicionalista, mozete poslati elektronsku razglednicu, gotovo besplatno i u nesto aktivnijem obliku (s animacijama, zvukom...). Jednostavno, mreža već odavno ima svoje stalne stanovnike. Javljaju se nove usluge, a još uvijek visoke cijene padaju. Količina novih vlasnika računara je u stalnom porastu, a svaki od njih je potencijalni Internet korisnik, stanovnik iste te Mreze. Jer, racunar bez pristupa internetu danas je teško zamisliti.

